Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 53/15/7712	Svidník, 2.4.2015
EEČ : 2-60-20-2015

U Z N E S E N I E

Trestná vec:	obvinený XXXXX a spol.  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 23.11.2014 v čase okolo 01.00 hod. v bare Lesy na ulici Matice slovenskej v Stropkove po predchádzajúcej hádke sa navzájom fyzicky napadli tak, že XXXXX udrel biliardovou palicou XXXXX do oblasti hlavy a oblasti hrudníka, čím mu spôsobil tržnozhmoždenú ranu vo vlasovej časti hlavy a pohmoždenie pravej polovice hrudníka s dobou liečenia 7 dní a následne XXXXX päsťou ruky dvakrát udrel do oblati hlavy XXXXX, ktorému spôsobil pohmoždenie a modrinu v okolí pravého oka a odreninu pravej strany krku, pričom tieto zranenia si vyžiadali lekárske ošetrenie bez práceneschopnosti 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
15 mesiacov
2.	XXXXX, dátum narodenia: XXXXX 
12 mesiacov
Podľa § 216 odsek 3 Trestného poriadku sa  XXXXX  zaväzuje uhradiť XXXXX 400,- eur počas skúšobnej doby.

Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením Obvodného oddelenia PZ v Stropkove ORP-4/SP-SK-2015 zo dňa 31.1.2015 bolo podľa § 199 ods. 1 Tr.por. začaté trestné stíhanie a súčasne podľa § 206 ods. 1 Tr.por. vznesené obvinenie XXXXX pre prečin ublíženia na zdraví podľa § 156 ods. 1 Tr. zák. v súbehu s prečinom výtržníctva podľa §  364 ods. 1 písm. a/, následne rozšírené o ustanovenie § 364 ods. 2 písm. b/ Tr. zák. a XXXXX pre prečin  výtržníctva podľa § 364 ods. 1 písm. a/ Tr. zák. na skutkovom základe uvedenom vo výrokovej časti.
	Z obsahu vyšetrovacieho spisu vyplýva, že obaja obvinení sa v priebehu prípravného konania v celom rozsahu priznali, svoje konanie oľutovali a súčasne prehlásili, že s podmienečným zastavením trestného stíhania súhlasia. XXXXX taktiež uzatvoril s XXXXX dohodu o náhrade škody, ktorou sa zaviazal menovanému nahradiť spôsobenú škodu vo výške 400,- eur. Obaja obvinení sú v mieste bydliska aj na pracovisku hodnotení kladne. Podľa odpisu z registra trestov XXXXX súdne trestaný nebol a XXXXX od roku 1989 taktiež nebol súdne trestaný. 
	Podľa § 216 ods. 1 Tr.por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a 
c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	Nakoľko obvinení splnili zákonné podmienky pre postup podľa citovaného ustanovenia, bolo potrebné rozhodnúť tak, ako sa uvádza vo výrokovej časti.
	V zmysle ustanovenia § 216 ods. 2 Tr. por. bola obvinenému XXXXX určená skúšobná doba podmienečného zastavenia trestného stíhania v trvaní pätnásť mesiacov a obvinenému XXXXX v trvaní dvanásť mesiacov. 
	Ak obvinení v priebehu skúšobnej doby povedú riadny život, rozhodne orgán, ktorý trestné stíhanie v prvom stupni podmienečne zastavil, že sa obvinení osvedčili. Inak rozhodne, a to prípadne aj počas skúšobnej doby, že sa v trestnom stíhaní pokračuje (§ 217 ods. 1 Tr.por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ernest Hošík
prokurátor